[{"text_idx": "#000000", "text": "Mae pobl sy'n byw gerllaw capel a ddifrodwyd gan da\u0302n yn ardal Merthyr wedi cael mynd yn o\u0302l i'w cartrefi."}, {"text_idx": "#000001", "text": "Parhau mae'r ymchwiliad i achos y ta\u0302n wnaeth ddinistrio Capel Aberfan."}, {"text_idx": "#000002", "text": "Cafodd rhai o'r bobl oedd yn byw wrth ymyl y capel eu symud o'u cartrefi rhag ofn i'r ta\u0302n ledu."}, {"text_idx": "#000003", "text": "Fe fydd swyddogion y cyngor nawr yn penderfynu a ddylid dymchwel yr adeilad."}, {"text_idx": "#000004", "text": "Cafodd Capel Aberfan, sy'n dyddio no\u0302l i 1876, ei ddinistrio yn llwyr gan y ta\u0302n ddechreuodd tua 01:51 ddydd Sadwrn."}, {"text_idx": "#000005", "text": "Mae swyddogion Heddlu'r De yn cydweithio gyda diffoddwyr mewn ymdrech i ddod o hyd i achos y ta\u0302n."}, {"text_idx": "#000006", "text": "Mae'r capel wedi bod ar gau ers 2012, ond roedd gwasanaethau yn parhau i gael eu cynnal o bryd i'w gilydd."}, {"text_idx": "#000007", "text": "Roedd yna hefyd gynllun i geisio adfer y capel a'i ddefnyddio fel adnodd i'r gymuned."}, {"text_idx": "#000008", "text": "Yn 1966 cafodd yr adeilad ei ddefnyddio fel lle ar gyfer cadw cyrff y bobl a fu farw yn dilyn trychineb Aberfan."}, {"text_idx": "#000013", "text": "CylchgrawnCofio Tre\u0302n Bach y MwmbwlsCwis: Goleudai Cymru'Mae'r Gymraeg yn iaith wyddonol'Goleuadau'r Gogledd yn goleuo'r awyr dros nosLuka Modric\u0301, a'r rhwystrau eraill ar y llwybr i Euro 2024Pafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?"}, {"text_idx": "#000014", "text": "Cofio Tre\u0302n Bach y Mwmbwls"}, {"text_idx": "#000018", "text": "Pafiliwn 20,000 o seddi 1893... a'r ddyled ddaeth wedyn"}]